Былая ўсходняя Нямеччына пасля 27 год дэмакратыі — усцяж дэпрэсіўны рэгіён аб’яднанай Германіі. Тут самае высокае беспрацоўе, ультраправыя партыі з поглядамі, блізкімі да фашысцкіх (Альтэрнатыва для Германіі), маюць нашмат большую падтрымку, чым на захадзе края. Калі б заходняя частка краіны не ўлівала шчодрай рукой шырокі струмень марак, а пасля еўра, а ўсходненямецкая дзяржава захавалася, яна б цалкам вылюднілася і наўрад ці выглядала лепей, чым сённяшняя Малдова. Дадаткова, уся палітычная вертыкаль ГДР была цалкам дэмантаваная і замененая на заходненямецкіх бюракратаў. Не хацелася б сурочыць для Беларусі такую перспектыву.